tartuNLP/wikipedia-smugri-20251201 huggingface dataset:
Ismaïla Sarr

Ismaïla Sarr (sündinud 25. veebruaril 1998 Saint-Louisis) on Senegali jalgpallur, kes mängib äärepoolkaitsjana Inglismaa Premier League'i klubis Crystal Palace ja Senegali jalgpallikoondises.
Aastatel 2009–2016 kuulus ta Senegali klubisse Génération Foot.
2016. aasta mais liitus ta Prantsusmaa FC Metz, kellega sõlmis viieaastase lepingu. Kohe esimesel hooajal mängis Sarr Prantsusmaa kõrgliigas Metzi põhikoosseisus ja lõi viis väravat.
2017. aasta juulis sõlmis ta nelja-aastase lepingu Prantsusmaa kõrgliiga klubiga Rennesi Stade. Seal mängis ta kaks hooaega, mille jooksul lõi ta Prantsusmaa kõrgliigas 13 väravat. UEFA Euroopa Liiga hooaja 2018–19 alagrupiturniiril lõi ta kolm väravat. Värav, mille ta lõi 20. septembril 2018 Tšehhi klubi FK Jabloneci vastu, valiti Euroopa Liiga hooaja parimaks. 2019. aasta mais alistati Prantsusmaa karikafinaalis penaltiseeria järel Paris Saint-Germain ning Sarr realiseeris seal Rennesi otsustava penalti.
2019. aasta augustis sõlmis ta viieaastase lepingu Watfordiga. Üleminekusumma oli umbes 40 miljonit naelsterlingit, millega sai Sarr Watfordi läbi aegade suurimaks ostuks. Inglismaa kõrgliigas lõi ta esimese värava 30. novembril 2019 mängus Southamptoni vastu. 29. veebruaril 2020 lõi ta kaks väravat 3:0 võidumängus Liverpooli üle, lõpetades Liverpooli kaotuseta seeria. Hooajal 2020–21 Inglismaa esiliigas mängides lõi Sarr 13 väravat ning oli sellega Watfordi suurim väravakütt liigas.
Suvel 2023 liitus Sarr ligi 13 miljoni euro eest Prantsusmaa kõrgliigaklubiga Marseille Olympique. Seal mängis ta ühe hooaja.
2024. aasta augustis naasis ta Inglismaa kõrgliigasse, kui sõlmis lepingu Crystal Palace'iga.
Senegali jalgpallikoondises debüteeris Sarr 2016. aasta septembris Aafrika rahvaste karikavõistluste valikmängus Namiibia vastu. Koondisekarjääri esimese värava lõi ta 8. jaanuaril 2017 sõprusmängus Liibüa vastu. 2022. aastal tuli ta Senegali koondisega Aafrika meistriks. Ta on kuulunud Senegali koondisse veel ka 2017. aasta Aafrika rahvaste karikavõistlustel, 2018. aasta maailmameistrivõistlustel ja 2019. aasta Aafrika rahvaste karikavõistlustel,
Põdrakasvataja

"Põdrakasvataja" (Ikka viin, viin, viin...) on ansambli PS Troika 1987. aastal avaldatud laul.
Laulu autor (meloodia + tekst) ning esitaja (vokaal ja kitarrid) on Allan Sarri.
Salvestatud Heliloojate Maja helistuudios 1986. aastal. Helirežissöör Alar Kotkas, kes mängis linti ka bassipartii. Klahvpillid ja rütmimasin - Jaak Jürisson.
"Põdrakasvataja" sai tuntuks populaarses saates "Noortestuudio pärastlõuna", mida juhtis Ivar Vigla.
Laulu tekst on allegooriline, seotud Gorbatšovi uutmispoliitika (perestroika) alkoholikeeldude ja eestlaste ning teiste soome-ugri hõimude (vennasrahvaste) saatusega NSVL rüpes.
Sõnad.
1.Minu vend on põdrakasvataja kaugel põhjas, mis ma talle küll sünnipäevaks viin? 2x
R1: Ikka viin, viin, viin, ikka viin, viin, viin, ikka viin, viin, viin, ikka viin, viin, viin 2x
2.Minu õde korjab põhjas põtradele sammalt, mis ma talle küll sünnipäevaks viin? 2x
R2:Ikka viin, viin, viin, ikka viin, viin, viin, ikka viin, viin, viin, ikka viin, viin, viin 2x
3.Minu onu paneb liipreid maha kaugel põhjas, mis ma talle küll sünnipäevaks viin? 2x
R3: Ikka viin, viin, viin, ikka viin, viin, viin, ikka viin, viin, viin, ikka viin, viin, viin 2x
4. Minu isa teine vend on miljonär Alaskal, mis ta mulle küll sünnipäevaks toob? 2x
R4: Ikka viin, viin, viin, ikka viin, viin, viin, ikka viin, viin, viin, ikka viin, viin, viin 2x
5. Minu sugulased ei saa põhjast ära tulla, neile armas on põhjapöörijoon. 2x
R5: Ikka joon, joon, joon, ikka joon, joon, joon,ikka joon, joon, joon, ikka joon, joon, joon 2x
Hai-joo, hai-joo, hai-joo, hai-joo... 4x
M.I.A.

Mathangi Arulpragasam (sündinud 18. juulil 1975), tuntud kui M.I.A., on briti räppar, laulja, muusikaprodutsent ja aktivist. Tema muusikas on ühendatud alternatiiv- ja tantsumuusika, elektroonilise muusika, hiphopi ja maailmamuusika elemendid. Ta on esimene Lõuna-Aasiast pärit inimene, kes on olnud samal aastal nomineeritud nii Oscari kui ka Grammy auhinnale. 2019. aastal sai Arulpragasam Briti impeeriumi ordu (MBE) liikmeks muusikasse panustamise eest.&lt;/small&gt;
Elu ja karjäär.
Noorpõlv.
Mathangi Arulpragasam sündis Londonis Sri Lanka tamilite peres. Kui ta oli kuuekuune, kolis pere Sri Lanka põhjaosas asuvasse Jaffnasse. 1983. aastal algas Sri Lankas kodusõda, mistõttu põgenes pere tagasi Londonisse, kui Arulpragasam oli 11-aastane. Kodusõda oli hiljem M.I.A. loomingu suureks inspiratsiooniks.
Karjäär.
Enne muusikukarjääri alustamist 2002. aastal oli ta visuaalkunstnik ja disainer. M.I.A. saavutas oma edu suuresti põrandaaluse artistina interneti kaudu. 2004. aastal pälvisid tähelepanu tema singlid "Galang" ja "Sunshowers". Tema esimene album "Arular", mis sai nime tema isa järgi, avaldati 22. märtsil 2005. Kuigi seda ei saatnud eriline edu, pälvis see siiski kriitikute tunnustuse ning mõned nimetasid seda 2005. aasta üheks parimaks albumiks. Albumilt avaldati ka kolmas singel "Bucky Done Gun".
2007. aastal avaldas ta teise albumi "Kala", mis sai nime M.I.A. ema järgi. Albumilt ilmusid singlid "Bird Flu", "Boyz", "Jimmy" ja "Paper Planes", millest viimane saavutas edetabelis Billboard Hot 100 4. koha. "Kala" pälvis samuti kriitikute heakskiidu.
Kolmas album "Maya" avaldati 2010. aastal. "Maya" on M.I.A. albumitest edukaim, jõudes mitmes muusikaedetabelis esikümnesse. Tema neljas stuudioalbum "Matangi" (2013) sisaldab singlit "Bad Girls", mis võitis kaks MTV videomuusikaauhinda. Tema viies stuudioalbum "AIM" avaldati 9. septembril 2016 ning kuues stuudioalbum "Mata" 14. oktoobril 2022.
Kravaře

Kravaře (varem Kravaře u Opavy, saksa keeles "Deutsch Krawarn") on linn Tšehhis Morava-Sileesia maakonnas Opava ringkonnas. Kravaře asub Poola piirist 8 km kaugusel, Opavast umbes 7,5 km idas ja Ostravast ligikaudu 21 km loodes.
Ajalugu.
Asulat on esmamainitud 1224. aastal. Alates 1742. aastast oli Kravaře Preisi kuningriigi ja hiljem Saksa keisririigi koosseisus. Tšehhoslovakkiale läks linn 1920. aastal. 1938–1945 oli Kravaře Saksamaa koosseisus. Linnaõigused sai Kravaře 1960. aastal.
Nikolaj Ehlers

Nikolaj Ehlers (sündinud 14. veebruaril 1996 Ålborgis) on Taani jäähokimängija, kes mängib NHL-i klubis Winnipeg Jets ründajana vasakäärel.
Ta alustas klubikarjääri Šveitsi klubis EHC Biel ning tegi Šveitsi kõrgliigas debüüdi hooajal 2012–13. Aastatel 2013–2015 mängis ta Kanadas Quebec Major Junior Hockey League'i (QMJHL) klubis Halifax Mooseheads. Debüüthooajal oli Ehlers QMJHL-is kõige resultatiivsem uustulnukas (49+55) ning valiti samal hooajal Canadian Hockey League'i hooaja parimaks uustulnukaks.
2014. aastal valis Winnipeg Jets ta NHL-i "draft"is üheksanda valikuna. Alates hooajast 2015–16 on ta kuulunud Jetsi põhikoosseisu. Debüüthooajal sai ta NHL-is kirja 15 väravat ja 23 väravasöötu. Tema kõige seni kõige resultatiivsem hooaeg on olnud 2016–17 (25+39). 2017. aasta oktoobris pikendas ta Jetsiga lepingut seitsme aasta võrra.
Taani jäähokikoondise koosseisus on Ehlers osalenud 2016., 2017. ja 2022. aasta maailmameistrivõistlustel.
Tema isa Heinz Ehlers on endine jäähokimängija.
EKNK Elu kogudus

Eesti Kristliku Nelipühi Kiriku Elu Koguduse koosolekud toimuvad pühapäeviti kell 11:00 Tallinnas aadressil Meistri 22, 4. korrus, Haabersti, Tallinn.
Koguduse pastorid on Bob ja Chrissy Godwin.
Mark Pysyk

Mark Alexander Terrance Pysyk (sündinud 11. jaanuaril 1992 Edmontonis) on Kanada jäähokimängija, kes mängib kaitsja või parema ääreründajana NHL-i klubis Buffalo Sabres.
Aastatel 2008–2012 mängis ta Western Hockey League'i klubis Edmonton Oil Kings.
2010. aastal valis Buffalo Sabres ta NHL-i "draft"is 23. valikuna. Hooaja 2012–13 alguses asus ta mängima American Hockey League'is Sabresi tütarklubis Rochester Americans. NHL-is debüteeris ta 17. märtsil 2013 mängus Washington Capitalsi vastu.
2016. aasta juunis kaubeldi Pysyk Buffalo Sabresist Florida Panthersi. Hooajal 2019–20 mängis ta mitmel korral ründaja positsioonil. 3. veebruaril 2020 tegi ta mängus Toronto Maple Leafsi vastu kübaratriki. Hooaeg 2019–20 oli tema senise karjääri kõige resultatiivsem (9+9).
2020. aasta oktoobris sõlmis ta üheaastase lepingu Dallas Starsiga. 2021. aasta juulis naasis ta Buffalo Sabresi.
2012. aasta juunioride maailmameistrivõistlustel võitis Pysyk Kanada kuni 20-aastaste koondisega pronksmedali.
Derhatši rajoon

Derhatši rajoon (ukraina keeles Дергачівський район) on endine haldusüksus Ukrainas Harkivi oblastis Venemaa piiri ääres. Selle halduskeskus oli Derhatši. 2020. aastal elas Derhatši rajoonis 92 829 inimest.
Seoses 2020. aastal toimunud haldusreformiga liideti Derhatši rajoon Harkivi rajooniga.
Sezimovo Ústí

Sezimovo Ústí (saksa keeles "Alttabor") on linn Tšehhis Lõuna-Tšehhi maakonnas Tábori ringkonnas. Sezimovo Ústí asub Lužnice jõe paremal kaldal, Tábori kesklinnast ligikaudu 4 km lõunas.
Sezimovo Ústí paikneb merepinnast 399 meetri kõrgusel.
Asulat on esmamainitud 1250. aastal. 1414. aastal käis Sezimovo Ústís jutlustamas Jan Hus, kes leidis seal endale palju poolehoidjaid. 1420. aastal põletasud hussiidid Sezimovo Ústí maha ja asusid elama lähedal asuvasse Táborisse. 1828. aastal asutati endise linna kohale küla nimega Starý Tábor. 1920. aastal sai küla linnaõigused ja ajaloolise nime tagasi.
Linnas suri Tšehhoslovakkia president aastatel 1935–1938 ja 1945–1948 Edvard Beneš (1884–1948). Ta on ka Sezimovo Ústísse maetud.
Jeseník

Jeseník (kuni 1947. aastani Frývaldov, saksa keeles "Freiwaldau") on linn Tšehhis Olomouci maakonnas, Jeseníki ringkonna halduskeskus. Jeseník asub Poola piirist 12 km kaugusel, Olomoucist ligikaudu 70 km põhjas.
Jeseník paikneb merepinnast 432 meetri kõrgusel.
Asulat on esmamainitud 1267. aastal. Linnaõigused sai Jeseník millalgi ajavahemikul 1284–1295. Aastatel 1945–1947 saadeti linna saksa rahvusest elanikkond riigist välja.
Třinec

Třinec (poola keeles "Trzyniec", saksa keeles "Trzynietz") on statutaarlinn Tšehhis Morava-Sileesia maakonnas Frýdek-Místeki ringkonnas. Třinec asub Olše jõe kaldal, Poola piiri ääres, Český Těšínist umbes 8 km lõunas, Frýdek-Místekist 22 km idas ja Ostravast ligikaudu 34 km kagus.
Ajalugu.
Třineci on esmamainitud 1444. aastal. Raudteeühenduse sai Třinec 1839. aastal. Seejärel hakkas Třinecis arenema metallurgiatööstus. Linnaõigused sai Třinec 1931. aastal.
Rahvastik.
2011. aasta rahvaloenduse andmetel moodustasid poolakad 13,4% Třineci elanikest.
Majandus.
Třineci metallurgiatehas ("Třinecké železárny") on üks suuremaid metallurgiatehaseid Tšehhis.
Sport.
Linna jäähokiklubi Třineci Oceláři mängib Tšehhi kõrgliigas Extraliga ja on kolmekordne Tšehhi meister.
Sāveh' suurmošee

Sāveh' suurmošee (pärsia "مسجد جامع ساوه") on ajalooline mošee Iraanis Sāveh' linnas. See mošee ehitati Seldžukkide riigi ajal.
Dekameron

"Dekameron" on Giovanni Boccaccio novellikogu, mis on kirjutatud aastatel 1349–1353.
Pealkiri.
Novellikogu algupärane pealkiri "Decameron" on kombinatsioon kreekakeelsetest sõnadest δέκα "déka" 'kümme' ja ἡμέρα "hēméra" 'päev', mis tähendab kümnepäevast sündmust ning viitab raamjutustusele, kus seitse noort naist ja kolm meest on läinud Firenzes kümneks päevaks katku eest eraldatusse ning lõbustavad end seal üksteisele lugude jutustamisega. 
Sisu.
Dekameroni tegelased räägivad inimeste pattudest ja nõrkustest, ülistatakse armastust ja elurõõmu, imetletakse teravat mõistust, pilgatakse rumalust ning jumalasulaste liiderlikkust ja silmakirjalikkust. Ükski novell ei puuduta otseselt ühiskondlikke, poliitilisi, religioosseid ega filosoofilisi teemasid. Jutustatakse eraelulistest seikadest: armuihast, armukadedusest, abielurikkumisest jms.
Eesti keeles.
Täispikkuses tõlkis "Dekameroni" eesti keelde esimesena Johannes Semper, tõlge ilmus 1957. aastal koos Aleksander Kurtna järelsõnaga. 1993. aastal ilmus "Dekameron" kahes köites ja 2004. aastal kahes väljaandes. Osalisi tõlkeid on ilmunud juba alates 1906. aastast.
Ollie Watkins

Oliver George Arthur Watkins (sündinud 30. detsembril 1995 Newton Abbotis) on Inglismaa jalgpallur, kes mängib ründajana Inglismaa Premier League'i klubis Aston Villa ja Inglismaa jalgpallikoondises.
Ta alustas klubikarjääri Exeter Citys. Klubi põhimeeskonnas debüteeris ta hooaja 2013–14 lõpus Inglismaa tugevuselt neljandas liigas. Hooajal 2014–15 mängis ta laenul Inglismaa tugevuselt kuuenda liiga klubis Weston-super-Mare, lüües 24 mänguga kümme väravat. Exeter Citys tegi ta läbimurde hooajal 2015–16, lüües 20 mänguga kaheksa väravat. Järgmisel hooajal lõi ta League Twos 13 väravat. 2017. aastal valiti ta English Football League'i aasta parimaks noormängijaks.
2017. aasta juulis sõlmis ta nelja-aastase lepingu Inglismaa esiliiga klubiga Brentford. Kahel esimesel hooajal lõi ta Inglismaa esiliigas kümme väravat. Hooajal 2019–20 lõi ta koguni 25 väravat ja oli sellega Fulhami mängija Aleksandar Mitrovići kõrval liiga suurim väravakütt. Samal hooajal valiti Watkins lisaks hooaja sümboolsesse koosseisu ja Inglismaa esiliiga hooaja parimaks mängijaks.
2020. aasta septembris sõlmis ta viieaastase lepingu Aston Villaga. Watkins oli sel ajal Aston Villa läbi aegade suurim ost (üleminekusumma vähemalt 28 miljonit naelsterlingit). Esimese värava lõi ta Aston Villa meeskonnas 15. septembril 2020 EFL Cup'i mängus Burton Albioni vastu. Sama aasta 4. oktoobril tegi ta Inglismaa kõrgliigas Liverpooli vastu kübaratriki. Watkins tegi selles mängus perfektse kübaratriki, kui lõi värava mõlema jalaga, lisaks peaga. 10. aprillil 2021 lõi ta Liverpooli vastu värava ka võõrsilmängus, saades alates hooajast 2008–09 esimeseks mängijaks pärast Andrei Aršavini, kes lõi Inglismaa kõrgliiga ühe hooaja jooksul Liverpooli vastu neli väravat. Hooajal 2020–21 lõi Watkins Inglismaa kõrgliigas kokku 14 väravat ja oli sellega Aston Villa suurim väravakütt.
Inglismaa jalgpallikoondises debüteeris Watkins 25. märtsil 2021 MM-i valikmängus San Marino vastu ja lõi selles mängus ka värava.
Czosnów

Czosnów (kuni 1. jaanuarini 1997 Czosnów Pierwszy) on küla Poolas Masoovia vojevoodkonnas Nowy Dwór Mazowiecki maakonnas, Czosnówi valla halduskeskus. Czosnów asub Nowy Dwór Mazowieckist umbes 7 km lõunakagus ja Varssavi kesklinnast ligikaudu 26 km loodes.
49. ühendarmee

49. ühendarmee (vene keeles 49-я общевойсковая армия) on Lõuna sõjaväeringkonna koosseisus olev Venemaa maavägede ühendarmee (), mis moodustati 2010. aastal ja mille peakorter asub Stavropolis. 
Ajalugu.
Üksuse üks komandör, kindralleitnant Jakov Rezantsev, hukkus Venemaa sissetungi käigus Ukrainasse 2022. aasta 25. märtsil .
James Justin

James Michael Justin (sündinud 23. veebruaril 1998 Lutonis) on Inglismaa jalgpallur, kes mängib kaitsjana Inglismaa Premier League'i klubis Leicester City ja Inglismaa jalgpallikoondises.
Ta alustas klubikarjääri kodulinna klubis Luton Town, mille noorteakadeemiaga liitus ta 2005. aastal. Klubiga sõlmis ta esimese profilepingu 2015. aasta novembris. Klubi põhimeeskonnas debüteeris ta Inglismaa tugevuselt neljandas liigas hooajal 2015–16. Alates järgmisest hooajast mängis ta Luton Towni põhikoosseisus. Hooajal 2018–19 mängis ta klubiga Inglismaa tugevuselt kolmandas liigas ja samal hooajal valiti ta liiga hooaja sümboolsesse koosseisu. Hooaegadel 2016–17 ja 2018–19 valiti Justin Luton Towni hooaja parimaks noormängijaks.
2019. aasta juunis sõlmis ta viieaastase lepingu Leicester Cityga. 24. septembril 2019 lõi ta Inglismaa liigakarikamängus oma endise koduklubi Luton Towni vastu värava. Inglismaa kõrgliigas lõi ta esimese värava 20. septembril 2020 mängus Burnley vastu.
Aastatel 2017–2020 mängis Justin Inglismaa noortekoondistes. Inglismaa jalgpallikoondises tegi ta debüüdi 4. juunil 2022 UEFA Rahvuste Liiga mängus Ungari vastu.
Niedrzwica Duża

Niedrzwica Duża on küla Poolas Lublini vojevoodkonnas Lublini maakonnas, Niedrzwica Duża valla halduskeskus. Niedrzwica Duża asub Lublini kesklinnast ligikaudu 19 km edelas.
Niedrzwica Duża on kõige suurema elanike arvuga küla Lublini vojevoodkonnas.
Jake Allen

Jake Allen (sündinud 7. augustil 1990 Frederictonis New Brunswickis) on Kanada jäähokimängija, kes mängib väravavahina NHL-i klubis New Jersey Devils.
Aastatel 2007–2010 mängis ta Quebec Major Junior Hockey League'i klubides St. John's Fog Devils, Montreal Junior Hockey Club ja Drummondville Voltigeurs. 2010. aastal valiti ta Canadian Hockey League'i aasta parimaks väravavahiks.
2008. aastal valis St. Louis Blues ta NHL-i "draft"is 34. valikuna. Aastatel 2010–2014 mängis ta põhiliselt American Hockey League'is (AHL) Bluesi tütarklubides Peoria Rivermen ja Chicago Wolves. Aastatel 2011 ja 2014 valiti ta AHL-i tähtede mängule. Hooajal 2013–14 oli ta AHL-is parima tõrjeprotsendiga väravavaht ja lasi endale lüüa keskmiselt kõige vähem väravaid mängus ning pälvis liiga hooaja parimale väravavahile antava Aldege "Baz" Bastien Memorial Awardi.
NHL-is debüteeris Allen Bluesi meeskonnas 30. aprillil 2012, kui sai väljakule väljalangemismängudes Läänekonverentsi poolfinaali teises mängus Los Angeles Kingsiga Bluesi väravavahi Brian Elliotti asemele. Uuesti võeti ta Bluesi meeskonda hooajal 2012–13. Esmakordselt kuulus ta algkoosseisu 13. veebruaril 2013 mängus Detroit Red Wingsi vastu. Bluesi üheks põhiväravavahiks kerkis ta hooajal 2014–15. Hooaegadel 2012–13 ja 2014–15 valiti Allen NHL-i uustulnukate sümboolsesse koosseisu ("NHL All-Rookie Team"). 2019. aastal võitis ta Bluesiga Stanley karika, kuigi väljalangemismängudes oli Bluesi esiväravavahiks Jordan Binnington.
2020. aasta septembris kaubeldi Allen Bluesist Montreal Canadiensi.
2024. aasta märtsis kaubeldi ta New Jersey Devilsi. 
2008. aastal tuli Allen Kanada kuni 20-aastaste koondisega omavanuste maailmameistriks. Ta valiti turniiri parimaks väravavahiks ja väärtuslikumaks mängijaks.
Tšulpan Hamatova

Tšulpan Hamatova (tatari Чулпан Наил кызы Хаматова, vene, Чулпан Наилевна Хаматова; sündinud 25. märtsil 1975 Kaasanis) on tatari päritolu Venemaa filmi- ja teatrinäitleja, Venemaa Föderatsiooni rahvakunstnik (2012). Aastatel 1998–2022 oli ta Moskva teatri Sovremennik näitleja. 
Aastast 2022 on ta Riia Uue Teatri näitleja. 
Tšulpan Hamatova saab tatari keelest aru, kuid ei oska seda rääkida. 
Hamatova on üks vähihaigeid lapsi toetava heategevusfondi "Подари жизнь" ('Kingi elu') asutaja. 
2012. aastal osales ta Vladimir Putini presidendikampaanias. 
Veebruaris 2022 kirjutas ta alla pöördumisele Venemaa sissetungi vastu Ukrainasse. Märtsis 2022 lahkus ta koos perega Venemaalt ja jäi elama Lätti.
Tyler Seguin

Tyler Paul Seguin (sündinud 31. jaanuaril 1992 Bramptonis Ontario provintsis) on Kanada jäähokimängija, kes mängib keskründajana NHL-i klubis Dallas Stars.
Aastatel 2008–2010 mängis ta Ontario Hockey League'i (OHL) klubis Plymouth Whalers. Hooajal 2009–10 oli ta Taylor Halli kõrval liiga resultatiivseim mängija (48+58) ja jäi temaga jagama Eddie Powers Memorial Trophy't. Lisaks pälvis Seguin sel hooajal liiga kõige silmapaistvamale mängijale antava Red Tilson Trophy.
2010. aastal valis Boston Bruins ta NHL-i "draft"is teise valikuna. Bruinsi põhikoosseisu liikmeks sai ta kohe hooajal 
2010–11. Esimese värava lõi ta liigas hooaja teises mängus 10. oktoobril 2010 Phoenix Coyotesi vastu. Põhiturniiril sai Seguin kirja 11 väravat ja 11 väravasöötu. 2011. aastal võitis ta Bruinsiga Stanley karika, kui finaalseerias alistati Vancouver Canucks. Väljalangemismängudes jäi Seguini arvele 3+4. Idakonverentsi finaali teises mängus Tampa Bay Lightningi vastu kogus Seguin 4 punkti (2+2), saades sellega alates 1989. aastast pärast Trevor Lindeni esimeseks teismeliseks, kes on Stanley karika väljalangemismängude ühes mängud teinud neli punkti. 5. novembril 2011 tegi ta mängus Toronto Maple Leafsi vastu oma esimese kübaratriki NHL-is. Samal hooajal tõusis Seguin juba Bruinsi hooaja kõige resultatiivsemaks mängijaks (29+38). 2013. aastal jõudis ta Bruinsiga taas Stanley karika finaali, kus seekord tuli võtta vastu kaotus Chicago Blackhawksilt.
Hooaja 2012–13 esimeses pooles toimunud NHL-i tööseisaku ajal mängis ta Šveitsi kõrgliigaklubis EHC Biel, tehes 29 mänguga 25+15. 
2013. aasta juulis kaubeldi Seguin Bruinsist Dallas Starsi. Esimene hooaeg Starsis on olnud tema NHL-i karjääri kõige resultatiivsem (37+47). Hooajal 2017–18 lõi ta NHL-is 40 väravat, mis on tema tippmargiks. Starsiga on ta Stanley karika finaali jõudnud korra, hooajal 2019–20, mil kaotati Lightningile.
NHL-i tähtede mängule on Seguin valitud kokku kuus korda (aastatel 2012, 2015, 2016, 2017, 2018 ja 2020).
2015. aastal tuli Seguin Kanada jäähokikoondise koosseisus maailmameistriks. Ta lõi turniiril üheksa väravat, sealhulgas 6:1 Kanada võiduga lõppenud finaalis Venemaa vastu, ja oli sellega turniiri suurim väravakütt.
Jawiszowice

Jawiszowice on küla Poolas Väike-Poola vojevoodkonnas Oświęcimi maakonnas Brzeszcze vallas. Jawiszowice asub Wisła paremal kaldal Oświęcimist ligikaudu 10 km lõunaedelas.
Jawiszowicet on esmamainitud 1326. aastal.
Oksana Zabužko

Oksana Zabužko (sündinud 19. septembril 1960 Lutskis Ukrainas) on ukraina kirjanik, luuletaja ja esseist. Tema teoseid on tõlgitud mitmetesse keeltesse.
8. märtsil 2022 sai temast esimene inimene, kes ei ole Euroopa Liidu kodanik ega ametnik, kuid kes on esinenud Euroopa Parlamendi täiskogu ees.
Eesti keeles on ilmunud tema teos "Ukraina seksi väliuuringud" (ukraina keelest tõlkinud ja saatesõna kirjutanud Veronika Einberg; Loomingu Raamatukogu 30−31/2023).
Podłopień

Podłopień (kuni 1965. aastani Jasna Podłopień) on küla Poolas Väike-Poola vojevoodkonnas Limanowa maakonnas Tymbarki vallas. Podłopień asub Tymbarkist vähem kui 4 km läänes ja Limanowast ligi 10 km lääneloodes.
Radek Faksa

Radek Faksa (sündinud 9. jaanuaril 1994 Vítkovis) on Tšehhi jäähokimängija, kes mängib keskründajana NHL-i klubis Dallas Stars.
Ta alustas jäähoki mängimist Tšehhi klubis Třineci Oceláři. 2011. aastal suundus ta Põhja-Ameerikasse, liitudes noorteliiga Ontario Hockey League'i (OHL) klubiga Kitchener Rangers. Hooajal 2011–12 oli ta liigas kõige resultatiivsem uustulnukas (29+37).
2012. aastal valis Dallas Stars ta NHL-i "draft"is 13. valikuna. Enne NHL-is debüteerimist mängis Faksa mitu hooaega American Hockey League'is Dallas Starsi tütarklubis Texas Stars, kellega võitis 2014. aastal Calder Cup'i. NHL-is debüteeris ta hooajal 2015–16. Esimese värava lõi ta liigas 6. novembril 2015 mängus Carolina Hurricanesi vastu. 2020. aasta oktoobris pikendas ta Starsiga lepingut viie aasta võrra.
Tšehhi jäähokikoondise koosseisus on Faksa osalenud 2016., 2018. ja 2019. aasta maailmameistrivõistlustel.
Oleksandr Kisljuk

Oleksandr Kisljuk (ukraina Олександр Іванович Кислюк; 16. jaanuar 1962 – 5. märts 2022 Butša) oli ukraina tõlkija ja polüglott.
Kisljuk lõpetas 1984. aastal Kiievi ülikooli ajalooteaduskonna. Seejärel töötas õpetajana mitmes koolis. Ta õpetas 1993–2005 saksa, vanakreeka ja kirikuslaavi keelt Kiievi teoloogiaakadeemias. Kuni surmani õpetas ta Rooma õigust Drahomanovi-nimelises riiklikus pedagoogikaülikoolis. Ta tõlkis vanakreeka, ladina ja saksa keelest. Tema tõlgitud autorite seas on Aristoteles, Xenophon, Tacitus, Justinianus, Aquino Thomas, Karl Jaspers ja Norbert Elias. 
Vene sõdurid tapsid ta Butša massimõrva käigus.
Sundtoomine

Sundtoomine tähendab isiku kohaletoomist korrakaitseorgani poolt kutsutud kohta isegi siis, kui ta seda ei taha. Isiku sundtoomine on vajalik selleks, et isiku juuresolekut nõudvaid menetlustoiminguid oleks võimalik läbi viia ka olukorras, kus isik ei reageeri korraldusele menetlustoiminguks kohale ilmuda. 
Sundtoomine on riikliku järelevalve erimeede, mille alused on sätestatud korrakaitseseaduse §-s 31. Sundtoomist võib kohaldada isiku suhtes, kellel võib olla kõrgendatud ohu tõrjumiseks vajalikku olulist teavet ning seda võib rakendada juhul, kui isik on kätte saanud korrakaitseorgani poolt saadetud kutse, kuid on jätnud ilma mõjuva põhjuseta kutses märgitud ajal kutses märgitud kohta ilmumata. 
Sundtoomise korral toimetab politsei meetmele allutatud isiku kutse saatnud korrakaitseorganisse. Sundtoomisel on politseil õigus kasutada vahetut sundi, kuid vahetut sundi ei tohi rakendada kauem, kui see on eesmärgi saavutamiseks vältimatu. Riikliku järelevalve meedet, mille jaoks sundtoomist rakendatakse (nt ülekuulamine), kohaldatakse viivitamata. Kui see ei ole võimalik, võib isikut meetme kohaldamiseni kinni pidada kuni 12 tundi. Kinnipidamise korral tuleb isikut teistest, muudel alustel kinni peetud isikutest, eraldi hoida. 
Sundtoomise negatiivne mõju isiku heaolule.
Eesti Vabariigi põhiseaduse II peatükis on loetletud isikute põhiõigused, vabadused ja kohustused. Üheks loetletud põhiõiguseks on isiku õigus vabadusele ja isikupuutumatusele. Vabaduse võtmine võib toimuda vaid seaduses sätestatud ulatuses ja korras. 
Kuna sundtoomise korral võib enne menetlustoimingu läbiviimist isikut kinni pidada kuni 12 tundi ning koos menetlustoimingu läbiviimisele kuluva ajaga 48 tundi, siis on kinnipidamise kohaldamisel tegemist isiku vabaduse võtmisega ehk põhiõiguse piiramisega. 
Sundtoomisel võib kasutada vahetut sundi kuni eesmärgi saavutamiseni. Vahetu sunni alla kuulub isiku mõjutamine füüsilise jõuga, erivahendiga või relvaga. 
Isiku mõjutamine füüsilise jõu abil võib isikule tekitada eelkõige valu ja ebamugavust. 
Korrakaitseorgani poolt kasutatavad erivahendid nagu käe- ja jalarauad ning pisaravoolust, suitsu-, heli-, valgus- või muud efekti või valuaistingut esilekutsuvad granaadid võivad samuti isikule tekitada valu ja ebamugavust. Käe- ja jalarauad võivad tekitada füüsilisi vigastusi nagu marrastused ja verevalumid kätel ja jalgadel. 
Ebamugavust võib põhjustada asjaolu, et eelpool nimetatud erivahendite kasutamisega piiratakse inimese liikumist, nägemist ja kuulmist. 
Erivahenditena kasutatavad rahustussärk, -tool või -voodi ning teenistusloom, aga ka relv võivad isikule tekitada ängistust ja hirmu ning muid olulisi kannatusi. 
Kui isikule põhjustatakse kinnipidamisel kannatusi, mis ületavad kinnipidamisega kaasnevate kannatuste vältimatu taseme ehk kui isikule kohaldatakse täiendavaid julgeolekuabinõusid õigusvastaselt, siis saab seda pidada inimväärikust alandavaks. 
Inimväärikus on isiku põhiõiguste alus ning see laieneb ka kinnipeetavale.
Jümme ühisvald

Jümme on valdade ühendus ("Samtgemeinde") Saksamaal Alam-Saksi liidumaal Leeri kreisis. Selle pindala on 82,28 km². 31. detsembril 2017 elas seal 6657 inimest. Selle keskus on Filsum. See on nimetatud Jümme jõe järgi, mis voolab läbi kõigi kolme valla. See asub Ida-Friisimaa piirkonnas. See loodi 1973. aastal.
Samtgemeinde Jümme koosneb järgmistest valdadest:
Brinkum

Brinkum on vald Saksamaal Alam-Saksi liidumaal Leeri kreisis. Valla pindala on 5,51 km². 31. detsembril 2017 elas seal 750 inimest.
Firrel

Firrel on vald Saksamaal Alam-Saksi liidumaal Leeri kreisis. Valla pindala on 8,26 km². 31. detsembril 2017 elas seal 813 inimest.
Sharpeville

Sharpeville (esineb ka nimekuju Sharpville) on linn ("township") Lõuna-Aafrika Vabariigis Gautengi provintsi Sedibengi ringkonna Emfuleni vallas.
21. märtsil 1960 tulistas politsei Sharpeville'is mustanahalisi meeleavaldajaid. 69 inimest hukkus, 180 sai haavata.
Lõuna-Aafrika Vabariigi 2011. aasta rahvaloenduse andmetel oli Sharpeville'i elanikest mustanahalisi aafriklasi 99,49%, värvilisi 0,22%, India või Aasia päritolu inimesi 0,08%, valgeid 0,04% ja teisi 0,18%. Sotho keelt pidas emakeeleks 76,38%, koosa keelt 6,81%, suulu keelt 6,46%, tsvana keelt 3,09%, viipekeelt 1,27%, inglise keelt 1,16%, tsonga keelt 1,06% ja afrikaani keelt 1,03%.
Hesel

Hesel on vald Saksamaal Alam-Saksi liidumaal Leeri kreisis. Valla pindala on 44,02 km². 31. detsembril 2017 elas seal 4624 inimest. Vald asub umbes 12 km Leerist kirdes ja 25 km Emdenist idas.
Holtland

Holtland on vald Saksamaal Alam-Saksi liidumaal Leeri kreisis. Valla pindala on 14,66 km². 31. detsembril 2017 elas seal 2259 inimest.
Neukamperfehn

Neukamperfehn on vald Saksamaal Alam-Saksi liidumaal Leeri kreisis. Valla pindala on 6,27 km². 31. detsembril 2017 elas seal 1710 inimest.
Pikaajaline mälu

Pikaajaline mälu (ing k long-term memory, ladina?) (on?) tähendab mäluprotsesse, mis tagavad info salvestamise ja taasesitamise pika aja jooksul pärast salvestamist.
Säilimise aja alusel eristatakse lühimälu ja pikaajalist mälu. Pikk aeg tähendab kas päevi, nädalaid või aastaid. Pikaajalisse mällu salvestamise aluseks on eelkõige semantiline ehk tähenduslik kood. Hiljutiste sündmuste, üksikepisoodide ja omaduste sidumisel ühtseks tervikuks ning selliste terviklike mälupiltide, talletamisel pikaajalisse mällu on eriline roll oimusagaral ja vaheajul. Suurt osa salvestamise õnnestumisel mängib tahtlik tähelepanu. Mida paremini tähelepanu meeldejäetavale materjalile keskendatakse, seda suurem on tõenäosus, et see paremini meelde jääb. Efektiivseim viis materjali pikaajaliseks meeldejätmiseks on mõtestatud kordamine ning jaotatud õppimine ja hilisem kordamine. Vt. Ebbinghaus.
Mohlakeng

Mohlakeng on linn ("township") Lõuna-Aafrika Vabariigis Gautengi provintsis West Randi ringkonnas.
Mohlakeng on asutatud 1984. aastal.
Lõuna-Aafrika Vabariigi 2011. aasta rahvaloenduse andmetel oli Mohlakengi elanikest mustanahalisi aafriklasi 98,69%, värvilisi 0,72%, valgeid 0,25%, India või Aasia päritolu inimesi 0,13% ja teisi 0,20%. Tsvana keelt pidas emakeeleks 54,97% inimesi, koosa keelt 12,61%, suulu keelt 9,28%, sotho keelt 7,19%, pedi keelt 4,82%, tsonga keelt 3,35%, inglise keelt 2,41% ja afrikaani keelt 1,52%.
Schwerinsdorf

Schwerinsdorf on vald Saksamaal Alam-Saksi liidumaal Leeri kreisis. Valla pindala on 5,57 km². 31. detsembril 2017 elas seal 697 inimest.
Kogukond paikneb Heseli ja Remelsbachi vahel.
Lapse heaolu

Lapse heaolu on lapse seisund, mis toetab tema arengut (Eesti lastekaitseseadus LasteKS § 4). 
Arengu tagab lapse vajaduste rahuldamine. Vajadus on puudujääk, mis paneb inimese tegutsema, liikuma, praktiseerima, suhtlema. Kestev vajaduste mitterahuldamine mõjub organismile häirivalt nii füüsiliselt kui ka vaimselt.
Lapse arengut toetava seisundina peavad olema rahuldatud lapse füüsilised, tervislikud, psühholoogilised (emotsionaalsed, sotsiaalsed, kognitiivsed), hariduslikud ja majanduslikud vajadused. Lapse heaolu tagamiseks tuleb ennetada riske, mis võivad ohustada lapse heaolu ja arengut (LasteKS § 6 lg 1). Riskide ennetamine hõlmab last ohustavate sündmuste ja olukordade võimalikult varast märkamist ning neile reageerimist. Samuti tuleb võimalikult kiiresti reageerida lapse kasvukeskkonnas esinevatele probleemidele, arengu- ja käitumisprobleemidele, ning kui tuvastatakse, et last on väärkoheldud. Tuleb suurendada lapse heaolu ja arengut soodustavaid kaitsevahendeid.
Seega, seadusest tulenevalt on tähtis reageerida lapse arengu probleemidele. Lapse arengu protsess toimub läbi õppimise ja küpsemise. Arengut saab vaadelda kolmest aspektist:
Lapse arenguvajadused.
Lapse heaolu väljendub selles kuivõrd on talle tagatud tema inim- ja kodanikuõigused, sotsiaalne õiglus ja kodanikuühiskonnas osalemine. Lapse kodanikuühiskonnas osalemine tähendab seda, et lapsel võimaldatakse suhelda nii täiskasvanute kui ka eakaaslastega ning lähtudes sotsiaalsest õiglusest on lapsel võimalik osa saada ühiskonna hüvedest. Vanem või last kasvatav isik on kohustatud hoolitsema lapse heaolu eest. Lapse heaolu tekib perekonnas ja on otseselt mõjutatud perekonna toimetulekust. Olulised on perekonna integreeritus ühiskonda ja elutingimused ning samuti last ümbritsev sotsiaalne keskkond.
Lapsed tunnevad end turvaliselt, kui neile on tagatud armastus, tähelepanu, õiglane suhtumine, heatahtlik suunamine, kindlad piirid ning oleks tagatud lapse eneseväärikus.
Vanemaks saades, bioloogilise arengu käigus, leiavad aset muudatused, mis on iseloomulikud kõikidele konkreetse liigi normaalsetele liikmetele. Lapse füüsilise ja kognitiivse arengu bioloogiline protsessi sõltub pärilikkusest ja ümbritsevast keskkonnast.
Maailma mõistmise ja tunnetamisega on seotud lapse tunnetuslik ehk kognitiivne areng. Kognitsioon kui vaimne tegevus erineb kvalitatiivselt psühhomotoorsetest ja emotsionaalsetest protsessidest. Vaimne tegevus on arutlemine, analüüs, mõtlemine, defineerimine, süntees ja omistamine, samuti ka informatsiooni saamine, säilitamine, organiseerimine ja taastamine. Psühhosotsiaalse arenguna vaadeldakse lapse isiksuse arengut, laste suhteid nii omavahel kui ka täiskasvanutega.
Detern

Detern on vald Saksamaal Alam-Saksi liidumaal Leeri kreisis. Valla pindala on 43,3 km². 31. detsembril 2017 elas seal 2766 inimest.
1426. aastal toimus seal Deterni lahing.
Ken Page

Ken Page (sünninimi Kenneth Page; 20. jaanuar 1954 Saint Louis, Missouri – 30. september 2024 Saint Louis, Missouri) oli Ameerika Ühendriikide näitleja.
France 4

France 4 () on Prantsuse avalik-õiguslik telekanal, mille omanik on France Télévisions.
Kanal läks esmakordselt eetrisse 24. juunil 1996 nimega Festival. 2005. aastal muudeti nimi France 4-ks, et see ei sarnaneks teiste France Télévisionsi kanalite nimedega. Kanali tunnusvärv on lilla.
Kanal on peamiselt meelelahutuslik.
Filsum

Filsum on vald Saksamaal Alam-Saksi liidumaal Leeri kreisis. Valla pindala on 23,76 km². 31. detsembril 2017 elas seal 2135 inimest. Vald asub umbes 30 km Hollandi piirist ja 50 km Põhjamere rannikust.
Vallas elas Tamme Hanken.
Nortmoor

Nortmoor on vald Saksamaal Alam-Saksi liidumaal Leeri kreisis. Valla pindala on 15,34 km². 31. detsembril 2017 elas seal 1756 inimest.
Brooksi seadus

Brooksi seadus on tuntud tarkvaraarenduspõhimõte, mille esitas Fred Brooks 1975 avaldatud raamatus "The Mythical Man-Month" - “adding manpower to a late software project makes it later”. Brooks väidab, et mida hiljem lisada hilinenud tarkvaraprojektile tööjõudu juurde, seda hiljem see projekt valmib. 
Brooksi enda sõnul on see väga lihtsustatud, kuid osutab peamistele teguritele, mis seletavad selle põhjuseid:
Luuk de Jong

Luuk de Jong (sündinud 27. augustil 1990 Aigles Šveitsis) on Hollandi jalgpallur, kes mängib ründajana Hollandi kõrgliigaklubis PSV Eindhoven ja Hollandi jalgpallikoondises.
Ta sündis Šveitsis ning kolis perekonnaga Hollandisse nelja-aastaselt. 2001. aastal liitus ta De Graafschapi noorteakadeemiaga. Hollandi kõrgliigas tegi ta klubi meeskonnas debüüdi hooajal 2008–09. Esimese värava Hollandi kõrgliigas lõi ta 8. veebruaril 2009 mängus Twente vastu.
2009. aasta aprillis sõlmis ta lepingu Twentega. Hooajal 2009–10 tuli ta klubiga Hollandi meistriks. Kui sel hooajal lõi ta liigas veel ainult kaks väravat, siis järgmisel juba 12 ning hooajal 2011–12 koguni 25 väravat. Hooajal 2011–12 oli ta koos ühe teise mängijaga liigas paremuselt teine väravakütt.
2012. aasta juulis sõlmis ta Saksamaa Bundesliga klubiga Mönchengladbachi Borussia viie aasta pikkuse lepingu. Üleminekusumma oli 15 miljoni eurot. Debüüdi Bundesligas tegi ta 25. augustil mängus TSG 1899 Hoffenheimi vastu. Esimese värava lõi ta liigas 15. septembril mängus 1. FC Nürnbergi vastu. Kokku lõi ta sel hooajal liigas kuus väravat. Hooaja 2013–14 esimese poolega ei suutnud ta liigas ühtegi väravat lüüa ning ta sai ka mänguaega vähem. 2014. aasta jaanuaris suundus ta laenule Premier League'i klubisse Newcastle United. Debüüdi Inglise kõrgliigas tegi ta 1. veebruaril mängus Sunderlandi vastu. Ka Newcastle Unitedis ei õnnestunud ta ülejäänud hooajaga ühtegi värava lüüa.
2014. aasta juulis naasis ta Hollandisse, sõlmides lepingu PSV Eindhoveniga. Hooaegadel 2014–15, 2015–16 ja 2017–18 tuli ta klubiga Hollandi meistriks. Hooajal 2014–15 lõi ta liigas 20 väravat ja hooajal 2015–16 kokku 26 väravat. Mõlemal hooajal jäi ta liigas parima väravaküti arvestuses teisele kohale. Hooajal 2018–19 lõi ta liigas 28 väravat, millega jagas Amsterdami Ajaxi mängija Dušan Tadići liiga hooaja suurima väravaküti tiitlit. 
2019. aasta juulis sõlmis ta nelja-aastase lepingu Hispaania kõrgliigaklubiga Sevilla. 2021. aasta augustis läks ta üheks hooajaks laenule Barcelonasse ning lõi 21 mänguga Hispaania kõrgliigas seitse väravat.
2022. aasta juulis naasis ta PSV Eindhoveni, kellega sõlmis kolmeaastase lepingu.
Hollandi jalgpallikoondises tegi Jong debüüdi 9. veebruaril 2011 sõprusmängus Austria vastu. Esimese värava lõi ta koondises sama aasta 6. septembril EM-i valikmängus Soome vastu. Ta kuulus Hollandi koondisse 2012. aasta Euroopa meistrivõistlustel, kuid üheski mängus ta platsile ei pääsenud. 2021. aasta Euroopa meistrivõistlustel pääses ta lõpuminutitel vahetusest väljakule kahes alagrupimängus.
Ka tema vanem vend Siem de Jong on jalgpallur.
Anwar El Ghazi

Anwar El Ghazi (sündinud 3. mail 1995 Barendrechtis) on Hollandi jalgpallur. Ta mängib äärepoolkaitsjana Inglismaa kõrgliiga klubis Everton.
Ta alustas klubikarjääri kodumaal Amsterdami Ajaxis. Debüüdi Hollandi kõrgliigas tegi ta hooaja 2014–15 esimeses mängus Vitesse vastu. Esimese liigavärava lõi ta 17. augustil 2014 AZ Alkmaari vastu. Sama aasta 22. oktoobril lõi ta UEFA Meistrite Liiga alagrupimängus võõral väljakul värava Barcelona vastu. Hooajal 2014–15 lõi ta Hollandi liigas kokku üheksa väravat. Veelgi edukam oli järgmine hooaeg, kui ta skooris 11 korral.
2017. aasta jaanuaris liitus ta Prantsusmaa kõrgliiga klubiga Lille. Üleminekusumma oli 8 miljonit eurot. Esimese värava Prantsusmaa liigas lõi ta 18. veebruaril võõrsilmängus Caeni vastu, kuid see jäigi tema ainsaks väravaks sel hooajal. Järgmisel hooajal lõi ta liigas neli väravat.
2018. aasta augustis suunduks ta Lille'ist laenule Aston Villasse. Ta tegi Inglismaa esiliigas debüüdi 25. augustil mängus Readingi vastu, andes mängus resultatiivse söödu. Esimese värava klubi meeskonnas lõi ta 1. septembril mängus Sheffield Unitedi vastu. 2019. aasta juunis sõlmis ta Aston Villga püsiva lepingu. 2022. aasta jaanuaris läks ta Aston Villast laenule Evertoni.
Debüüdi Hollandi jalgpallikoondises tegi El Ghazi 10. oktoobril 2015 MM-i valikmängus Kasahstani vastu.
Dwight Gayle

Dwight Devon Boyd Gayle (sündinud 17. oktoobril 1989 Walthamstow's) on Inglismaa jalgpallur, kes mängib ründajana Inglismaa Premier League'i klubis Newcastle United.
Gayle alustas karjääri Inglismaa madalamates liigades. 2011. aasta suvel liitus ta League Two klubiga Dagenham &amp; Redbridge. Sealt läks ta üheks hooajaks laenule Conference Northi liiga klubisse Bishop's Stortford, kus ta lõi hooajal 2011–12 kokku 29 väravat. Dagenham &amp; Redbridge'i meeskonnas debüteeris ta hooajal 2012–13 ning hooaja esimese 18 mänguga lõi ta liigas seitse väravat. 2012. aasta novembris läks ta laenule esiliiga klubisse Peterborough United. Pärast seda, kui ta oli löönud kuue mänguga viis väravat, otsustas klubi juba järgmise aasta jaanuaris Gayle'iga püsiva lepingu sõlmida. Kokku lõpetas hooaja 2012–13 Peterborough Unitedis 13 väravaga.
2013. aasta juulis sõlmis ta nelja aasta pikkuse lepingu äsja Premier League'isse tõusnud Crystal Palace'iga. Debüüdi Premier League'is tegi ta 18. augustil mängus Tottenham Hotspuri vastu. Esimese värava lõi ta liigas 31. augustil penaltist Sunderlandi vastu. Kokku lõi ta hooajal 2013–14 Premier League'is seitse väravat ja see jäi ka tema kõige edukamaks hooajaks Crystal Palace'is.
2016. aasta juulis sõlmis ta viie aasta pikkuse lepingu äsja esiliigasse kukkunud Newcastle Unitediga. Newcastle Unitedi meeskonnas tegi ta debüüdi 5. augustil mängus Fulhami vastu. Esimese värava lõi ta järgmises mängus, 13. augustil Huddersfield Towni vastu. Newcastle United tuli sel hooajal esiliiga võitjaks ja kindlustas pääsu tagasi Premier League'isse. Gayle lõi hooaja jooksul kokku koguni 23 väravat ja jäi selle tulemusega liigas jagama teist kohta. Samal hooajal valiti ta ka esiliiga hooaja sümboolsesse koosseisu. Hooajal 2017–18 jäi tema väravasaak tagasihoidlikumaks, kui ta lõi vaid kuus väravat.
2018. aasta augustis suundus ta üheks hooajaks laenule West Bromwich Albioni, mis oli äsja esiliigasse langenud. Esimese värava lõi ta klubi meeskonnas 18. augustil mängus Queens Park Rangersi vastu. Septembris lõi ta liigas kokku viis väravat ja valiti liiga kuu parimaks mängijaks. Hooajal 2018–19 lõi ta esiliigas kokku 23 väravat ja valiti West Bromwich Albioni aasta mängijaks.
Jay Rodriguez

Jay Enrique Rodriguez (sündinud 29. juulil 1989 Burnleys) on Inglismaa jalgpallur, kes mängib ründajana Inglismaa kõrgliiga klubis Burnley.
Ta on isa poolt Hispaania päritolu.
Ta alustas klubikarjääri kodulinna klubis Burnley. Hooajal 2007–08 debüteeris ta klubi põhimeeskonnas Inglismaa esiliigas. Hooajal 2010–11 tegi ta oma läbimurdehooaja, kui lõi Inglismaa esiliigas 14 väravat. 2011. aastal valiti ta Burnley aasta mängijaks. Hooajal 2011–12 lõi ta liigas 15 väravat ja valiti samal hooajal esiliiga sümboolsesse koosseisu. Hooajal 2007–08 mängis ta laenul Šotimaa esiliiga klubis Stirling Albion ja hooajal 2009–10 ühe kuu Inglismaa esiliiga klubis Barnsley.
2012. aasta suvel liitus ta Inglismaa kõrgliiga klubiga Southampton. Southamptoni meeskonnas mängis ta Inglismaa kõrgliigas kokku neljal hooajal (hooaeg 2014–15 jäi vigastuse tõttu tervenisti vahele). Kõige edukam oli hooaeg 2013–14, kui ta oli 15 väravaga klubi resultatiivseim mängija liigas.
2017. aasta juulis sõlmis ta nelja-aastase lepingu Inglismaa kõrgliigasse kuulunud West Bromwich Albioniga. Hooajal 2017–18 jäi klubi Premier League'is viimasele kohale ja langes esiliigasse. Järgnev hooaeg Inglismaa esiliigas oli Rodrigueze seni resultatiivseim, kui ta lõi liigas 22 väravat. Hooajal 2018–19 ei olnud ta liigas klubi suurim väravakütt, sest Dwight Gayle lõi temast ühe värava rohkem – kokku 23 väravat. 2019. aasta juulis suundus ta tagasi Burnleysse.
Debüüdi Inglismaa jalgpallikoondises tegi Rodriguez 15. novembril 2013 sõprusmängus Tšiili vastu.
Ida-Virumaa koorimuusikapäev

Ida-Virumaa koorimuusikapäev on Ida-Viru maakonnas toimuv koorimuusika üritus. Üritus toimub Kiviõli rahvamajas. Üritust on korraldanud Kiviõli Linna Slaavi Kultuuriühing.
Ida-Virumaa Tööstusalade Arendus

Ida-Virumaa Tööstusalade Arendus (lühend IVIA) on Eesti sihtasutus, mis arendab Ida-Virumaa tööstust. Sihtasutus kuulub Eesti ettevõtlus- ja infotehnoloogiaministri vastutusvaldkonda. 
Sihtasutuse asutasid Majandus- ja Kommunikatsiooniministeerium ning Kiviõli, Kohtla-Järve, Jõhvi ja Narva omavalitsused. Sihtasutus kanti Äriregistrisse 2010.
Raili Kadarik

Raili Kadarik (sündinud 20. detsembril 1957 Raplas) on Eesti endine kergejõustiklane, odaviskaja. 
Sportlastee.
Raili Kadarik alustas kergejõustikutreeninguid 1969 Raplas Epp Ilvese õpilasena, 1974 aastast oli tema treeneriks Toomas Merila. Ta on tulnud odaviskes kaheksa korda Eesti meistriks ning saavutanud kahel korral hõbemedali, lisaks on võitnud noorteklasside medaleid..
Ületas 1983 aastal esimese eesti naisodaviskajana 60 meetri piiri, kui püstitas Eesti rekordi 60.80. Rekordi saavutamise ajal oli kasutusel vana oda, mis sajandivahetusel modifitseeriti, et lennukaugust vähendada. Praegustes edetabelites on arvestatud ainult uue odaga saavutatud tulemused. Raili Kadarik oli 1977–1986 Eesti koondise liige.
Tulemused Eesti meistrivõistlustel:
Isiklikku.
Raili Kadarik (pikkus 171 cm, kaal 69 kg) õppis TSIK-is, mille lõpetas 1976. 1979 lõpetas ta Tallinna Ehitus- ja Mehaanikatehnikumi ja 1991 arhitektina ERKI.
Ta on töötanud 1979–93 tehniku-arhitektina EKE Projektis ning arhitektina AS-i Filia projektibüroos 1993–1995, seejärel arhitektibüroos Ehala &amp; Irik. Raili Kadarik on alates 2009 eraettevõtja (FIE).
Viru Filmifond

Viru Filmifond on Ida-Viru Ettevõtluskeskuse alluvuses olev fond, mille eesmärk on "edendada Ida-Virumaal professionaalsete audiovisuaalsete teoste tootmist, tuua Ida-Virumaale investeeringuid, reklaamida Ida-
Virumaad Eestis ja välismaal". See on esimene Eesti regionaalne filmifond.
Fondi rahastavad Ida-Viru maakonna vallad ja AS NPM Silmet.
Veebiteenus

Veebiteenus on standardne viis, kuidas integreerida veebirakendusi interneti protokollide abil, kasutades XML-i, SOAP-i, WSDL-i ja UDDI avatud standardeid. 
Veebiteenused on nõrgalt seotud ("loosely coupled") arvutiteenus ("computing services"), mis aitab vähendada ärirakenduste ehitamise keerukust, vähendada kulusid ja soodustada uusi ärimudeleid.
Veebiteenused aitavad pääseda juurde erinevatele arvutitele (teenuseosutajatele) olenemata nende platvormist ja keelest.
Veebiteenuste tüübid.
Kaks peamist veebiteenuse tüüpi:
SOAP-i veebiteenused.
SOAP (Simple Object Access Protocol) kasutab XML-protokolli. Saadab XML-päringu interneti kaudu, kasutades HTTP-protokolli, ja saab vastuseks XML-i . Et veebiteenuse tarbija teaks, mis teenust kasutada, siis annab veebiteenuse pakkuja välja WSDL-i. WSDL kirjeldab teenuse meetodid, päringu ja vastuse tüübid. Veebiteenuse tarbija saab WSDL-i abil teada, kuidas teenust kasutada ja kus see asub.
RESTful veebiteenused.
REST (REpresentational State Transfer) ei ole standardite ja reeglite kogu, vaid tarkvara arhitektuuri stiil. Teenuseid, mis kasutavad seda arhitektuuri nimetatakse RESTful teenusteks . Kui SOAP keskendub tegevustele, siis REST keskendub ressurssidele. REST paneb ressursid URL-i ja tegevused, mis sellega tehakse sõltuvad transpordi protokollist (HTTP puhul GET, POST, PUT, DELETE...). REST teenus leiab ressursi URL-i kaudu ja viib läbi tegevused vastavalt transpordi käsule . REST-i failivormingud võivad olla näiteks HTML, XML, Plain Text, PDF, JPEG või JSON .
Otsustusmets

Otsustusmetsa (Inglise keeles "random forest") algoritm kuulub ansambelõppe meetodite hulka. Ansambelmeetodi mõte on kasutada koos paljusid "nõrku õppijaid" (siinkohal otsustuspuu), et moodustada nendest üks "tugev õppija". Nagu ka teised masinõppe meetodid, kasutab otsustusmets õppimiseks ja väärtuste ennustamiseks treeningandmeid. 
Klassifikatsiooni algoritmide täpsus suurenes, kui esmakordselt loodi eri puudest koosnev ansambel, sellise algoritmi väljundiks on puude poolt kõige enam ennustatud klass. Selliste ansamblite kasvatamiseks kasutatakse tavaliselt juhuslikke vektoreid, mis juhivad iga puu kasvu ansamblis.
Varajane näide sellisest algoritmist on "bagging"-algoritm, mille koostas Breiman aastal 1996. "Bagging"-meetodi puhul kasutatakse puu kasvatamiseks juhuslikku hulka treeningandmete hulgast.
Ajalugu.
Aastal 1995 pakkus Tin Kam Ho välja meetodi, mis eemaldaks otsustuspuude klassifitseerija keerukuse limitatsiooni. Sellised klassifitseerijad ei saa meelevaldselt keerukuses kasvada nii, et klassifitseerija ei kaotaks oma üldistamisoskust veel nägemata andmetel. Ho pakutud meetod kasutab kaldus otsustuspuid (ingl "oblique decision tree"), mis on head treenimisandmete täpsuse optimeerimiseks. Põhiline idee on koostada palju otsustuspuid juhuslikult valitud tunnuste alamruumides.
Algoritm.
Otsustusmetsa algoritmil on kaks staadiumi. Üks on otsustusmetsa loomine ja teine on loodud otsustusmetsa põhjal ennustuste tegemine.
Otsustusmetsa loomise pseudokood: 
Omadused.
Muutujate tähtsus.
Otsustusmetsa saab kasutada selleks, et hinnata erinevate muutujate tähtsust klassifikatsiooni- või regressiooniprobleemis. Tähtsamad muutujad mõjutavad väljastatavaid väärtuseid rohkem. Seevastu vähetähtsad tunnused avaldavad mudeli ennustustele väiksemat mõju ja seega võib need tunnused otsustusmetsa mudelist välja jätta, tehes nii mudeli lihtsamaks ja kiiremaks.
Muutujate tähtsuse hindamiseks on kaks mõõdet. Esimene mõõde põhineb sellel, kui palju väheneb täpsus, kui tunnus mudelist välja jäetakse. Teine mõõde põhineb sellel, kui palju väheneb andmete ebapuhtus Gini indeksiga, kui muutujat kasutatakse puutipu lahknemiseks.
Otsustusmetsa eelised ja puudused.
Otsustusmetsa eelised: 
Otsustusmetsa puudused:
Frey

Frey on mitme suguvõsa nimi:
Freyr (ka Frey) on jumal Skandinaavia mütoloogias
Viru ralli

Viru ralli on Eesti autorallivõistlus. Võistlust korraldab MTÜ Viru Ralli.
Võistluse ajalugu ulatub aastasse 1977, kui Virumaal toimus autorallivõistlus "Estonia 77".
Viru laul

Viru laul on Kohtla-Järve kultuurikeskuses toimuv lauluvõistlus.
Konkursil osalevad solistid ja vokaalansamblid. Osalejate vanus peab olema üle 15 eluaasta.